ANDREW WOMMACK EVANKELIUMIN ÄÄRELLÄ
Scottin parantuminen
Andrew rohkaisee sinua tarttumaan parantumiseen, -
joka on sinun Jeesuksessa. Jumala haluaa parantaa sinut.
Se on evankeliumin totuus. Ole hyvä, Andrew.
Tervetuloa evankeliumin äärelle. Tänään jatkan opetusta aiheesta -
Jumala haluaa parantaa sinut. Olen käynyt läpi paljon aineistoa.
Olen innoissani tästä, koska se on muuttanut elämäni.
Ellei Jumala olisi näyttänyt minulle näitä totuuksia, -
yksi pojistani olisi nyt kuollut. Hän kuoli, -
mutta Jumalan armosta tiesin, mitä tehdä, -
ja hänet herätettiin kuolleista. Vuotta myöhemmin hän sai tytön.
Elämäni olisi täysin erilaista, mikäli en tuntisi näitä totuuksia.
Kiitän Jumalaa päivittäin siitä, mitä Hän on tehnyt elämässäni.
Elämässäni on tapahtunut myös muunlaisia asioita.
Isäni ja isoäitini kuolivat, kun olin vielä pieni.
Heidän kuolemansa ei ollut Jumalan tahto. Elämäni oli erilaista, -
koska kasvoin ilman isää. Monet ihmiset ympärilläni kuolivat, -
vaikkei vielä ollut heidän aikansa kuolla. He olivat nuoria.
Isäni kuoli 54-vuotiaana. Olen nähnyt asian molemmat puolet.
Olen nähnyt rakkaideni kuolevan ja kasvanut ilman isää.
Poikani kuoli, mutta sain hänet takaisin, -
ja siksi minulla on tänään lapsenlapsi.
Olen nähnyt molemmat puolet, ja paraneminen on parempi puoli.
Siksi olen opettanut paranemisesta ja miksi kaikki eivät parane.
Olemme käyneet läpi paljon hyviä asioita.
Tänään haluan esittää erään todistuksen.
Tv-osastoni on nauhoittanut joitakin paranemisopetukseni -
ihmeellisiä tuloksia, jotka ovat muuttaneet ihmisten elämän.
Olemme tehneet niistä kaksi dvd:tä nimeltä Healing Journeys.
Luulen, että kummallakin on viisi todistusta, -
yhteensä siis kymmenisen hienoa todistusta ihmeparantumisista.
Tänään haluan esittää Scott Forsythin todistuksen.
Hän oli poika, jolla oli sairaus nimeltä Barrettin ruokatorvi.
Se johtaa ruokatorven syöpään. Hän ei voinut syödä ja laihtui.
Hänen vointinsa huononi nopeasti, -
ja ilman ihmettä hän olisi voinut kuolla.
Hän sai käsiinsä Healing Journeys 1:n -
ja siitä Hannahin, pienen englantilaistytön todistuksen.
Hannah parani 3,5-vuotiaana.
Scottin tilanne oli samankaltainen kuin Hannahin, -
joten hän pystyi samaistumaan siihen. Hän uskoi Jumalaa, -
ja ihmeparantuminen seurasi.
Scottin ja hänen perheensä todistuksen lisäksi näemme, -
parantunut Scott tapaa Hannahin, jonka parantuminen innoitti häntä.
Uskon, että tämä siunaa sinua. Nähdään videon jälkeen.
Jotkut kuvittelevat, että on vaikea muistaa sairautta, -
mutta minä muistan sen kuin eilisen.
Ajattelin, että Jumala rankaisi minua.
On vaikea kuvailla, kuinka vaikeaa vanhemmalle on, -
kun lapsella on krooninen sairaus, -
joka voi johtaa kuolemaan.
Tajusin, etten ole lääkäri enkä voi parantaa häntä.
Voin vain rukoilla, ja tein sitä paljon.
Scottin parantuminen
12-vuotiaana Scottilla oli nelisen migreeniä viikossa.
Tuntui kuin jokin olisi puristanut päätäni.
En pystynyt tekemään mitään, vain olemaan pimeässä.
Migreeni on kova, krooninen päänsärky, joka voi kestää päiviä.
Kun minulla oli paha migreeni, makasin vain huoneessani pimeässä.
Hän ei voinut enää käydä koulua, ja hänellä oli kamala olo.
Lastenlääkäri lähetti meidät neurologille, -
joka teki magneettikuvauksia ja kokeili erilaisia lääkkeitä.
Mikään ei auttanut. Seurakunnassa rukoiltiin sairaiden parantumista.
Hänen puolestaan rukoiltiin monta kertaa.
"Ja uskon rukous pelastaa sairaan, -
ja Herra antaa hänen nousta jälleen..." (Jaak. 5:15).
Kaikki alkoi seurakunnassa rukoustiimimme parissa.
Scottilla oli migreenejä. Oli hirveää nähdä lapsen kärsivän niin.
Hän oli avoin ja vastaanottavainen. Rukoilimme, ja hän uskoi.
Jonkin ajan kuluttua koimme läpimurron.
Aluksi tilanne parani hiukan, mutta sitten migreenit loppuivat täysin.
Migreenit loppuivat, kiitos Herralle. Iloitsimme siitä.
Muutaman kuukauden ajan hän näytti voivan hyvin.
Sitten alkoivat vatsaongelmat.
Vatsassani oli puristava tunne ja viiltävä kipu.
Oli kuin sinne olisi työnnetty puukko.
Huomasimme, että erityisesti vehnä aiheutti ongelmia.
Hänen vatsansa ei tuntunut sulattavan sitä.
Näin tapahtui lähes aina, kun hän söi jotain, jossa oli vehnää.
Niinpä kokeilimme gluteenitonta ruokavaliota.
Jatkoimme sitä kuukausia.
―Lopulta en voinut tehdä mitään.
Lastenlääkäri huolestui ja lähetti meidät -
vatsaelinsairauksiin erikoistuneen lääkärin luo.
Sisääni työnnettiin pieni kamera, joka oli letkun päässä.
Sitä varten minut piti nukuttaa.
Letku työnnettiin alas kurkustani ruokatorveeni ja mahaani, -
jotta nähtäisiin, mitä siellä tapahtuu. Se ei ollut kivaa.
Hänellä oli Barrettin ruokatorvi, sairaus, jota ei esiinny lapsilla.
Lääkäri sanoi, että meillä oli onnea, -
koska hän onnistui löytämään sairauden.
Tiesimme, ettei kyse ollut hyvästä tuurista vaan Jumalasta.
Jos sairautta ei olisi todettu, tila olisi voinut jatkua vuosia -
ja kehittyä ruokatorven syöväksi, mikä on hengenvaarallinen sairaus.
Lääkäri sanoi selvästi, ettei sai- rautta voinut jättää huomiotta, -
vaan sitä vastaan oli hyökättävä voimalla.
Emme juuri puhuneet asiasta Scottin kuullen, ettei hän pelästyisi.
Hän tiesi voivansa huonosti, muttei tiennyt, miten paha tilanne oli.
Sain tietää myöhemmin, että sairaus on hengenvaarallinen.
Poikani oli sairas, enkä ollut paikalla auttamassa, -
mutta isänä minun oli ansaittava perheen elanto.
Isäni oli poissa suurimman osan ajasta, mikä oli minulle pettymys.
Monilla ei ole yhteyttä vanhempiin- sa, vaikka he pitävätkin heistä.
Meidän suhteemme on täysin erilainen.
Meillä on vahva yhteys, ja olemme hyviä ystäviä.
Tulemme hyvin toimeen ja rakastamme toisiamme.
Olin pettynyt, kun hän oli niin paljon poissa ollessani sairaana.
Työni on koulutusta ja yhteydenpitoa asiakkaisiin.
Siksi minun on mentävä asiakkaiden luokse.
Olemme pieni yritys, mutta meillä on toimistoja ympäri maailmaa.
Scottin ollessa sairaimmillaan tuntui, että olin kaukana poissa.
Se ei ollut mukavaa.
Hän oli Kiinassa ja oli suunniltaan, koska ei voinut tehdä muuta kuin -
lähettää Scottille kuvia ja soittaa hänelle.
Se oli rankkaa koko perheelle.
Tyttäremme, joka on yleensä tyyni eikä näytä paljon tunteitaan, -
oli silminnähden huolissaan pikkuveljestään.
Erityisesti silloin, kun isä oli liikematkoillaan ulkomailla, -
menin äitini ja veljeni mukaan sairaalaan.
Olin välillä pois koulusta.
Muistan, että se oli todella rankkaa äidilleni.
Tiesin, että jotenkin Scott selviäisi.
Jumala pitäisi hänestä huolen ja parantaisi hänet jossain vaiheessa.
Olin kuitenkin huolissani äidistäni.
Hänen harteillaan oli valtava taakka.
Lopulta hän ei pystynyt syömään ja alkoi laihtua.
En tiennyt, miten olisin auttanut häntä.
Oli raskasta olla tien päällä.
Tiesin, että Vickyllä oli vaikeaa.
Hän näytti kuitenkin kestävän, hän on vahva nainen.
Hyvä ystävämme rukouspiiristä, Evelyn, -
antoi meille Andrew Wommackin dvd:n.
Olin nähnyt dvd:n Andrew'n ohjelmassa, ja tilasin sen.
Olin innoissani, koska muistin, että Hannahin tarina oli siinä.
Soitin Vickylle ja kerroin, että dvd oli tullut.
Kysyin, voivatko he katsoa sen.
Hän sanoi, että he olivat kaikki kotona ja voisivat katsoa sen.
Sanoin tuovani sen saman tien.
Vicky, tässä se on. ―Kiitos. ―Olen innoissani.
Evelyn toivoi, että katsoisimme sen yhdessä.
Teimme niin. Tyttäremme oli kotona -
ja miehenikin sattui olemaan kotimaassa.
Evelyn toi videon, ja päätimme katsoa sen.
Tartuimme siihen heti ja sanoimme: "Tässä se on."
Hänelle tehtiin kokeita. Menimme Lontooseen erikoissairaalaan.
Hänen mahaansa vietiin kamera, kun hän oli nukutuksessa.
Koepaloista kävi ilmi, että hänellä oli harvinainen autoimmuunisairaus.
Hänen immuunijärjestelmänsä kävi ylikierroksilla aina, -
kun hän söi, kuvitellen ruokaa tunkeutujaksi.
Hän meni huonompaan kuntoon. Hän oli aina ollut pieni, -
mutta nyt hän alkoi laihtua. Hänen hiuksensa lähtivät -
ja iho muuttui läpikuultavaksi. Hän oli voimaton.
Minulle sanottiin, että Jumala haluaa parantaa, -
mutta aina Hän ei tee sitä. Sain kaikenlaisia neuvoja.
Jotkut pitivät sitä tuomiona jostain, mitä olimme ehkä tehneet.
Ajattelin jopa, että jos Herra ha- luaa hänen kuolevan kunniakseen, -
tapahtukoon niin. Näin sekaisin olin.
Kun vaimoni ja Hannah olivat sairaalassa, menin kotiin -
ja latasin netistä paljon opetuksia Jumala haluaa parantaa -sarjasta.
Kuuntelin niitä uudelleen ja uudelleen.
Ashley latasi opetuksia mp3-soittimeeni.
Makasin sairaalassa Hannahin vieressä ja sain ilmestyksen.
"Jumala haluaa parantaa sinut, otetaan se vastaan."
Kun kerroimme tilanteestamme pastoreille ja muille johtajille, -
kypsille uskoville, he olivat kauhuissaan siitä.
Andrew vain hymyili ja sanoi: "Helppo nakki Jeesukselle."
Isä, kiitämme siitä, että Jeesuksen haavojen kautta -
Hannah on jo parantunut.
Istuin hiljaa toivoen, että poikani katsoi ohjelmaa, -
ymmärsi sen ja otti sen vastaan. Hän teki niin.
Hannahin tarina kosketti, koska minulla oli samanlaisia ongelmia -
mahan kanssa, hän oli vain paljon nuorempi ja huonommassa kunnossa.
Pystyin samaistumaan hänen tarinaansa. Hän parani, -
ja tiesin, että minäkin voisin parantua.
Oli aika mennä nukkumaan. Kävellessäni käytävää pitkin -
koin, että minun piti rukoilla hänen kanssaan, -
koska videossa oli niin paljon järkeä.
Olin kiitollinen, että Jumala oli antanut tämän opetuksen meille.
Jeesuksen nimessä olet parannettu. Rakastamme sinua kovasti.
Herra, auta Scottia ottamaan vastaan parantuminen.
Menin nukkumaan, ja aamulla tunsin oloni täysin normaaliksi.
Minulla oli nälkä. Koko aikana en ollut juuri tuntenut nälkää.
En syönyt juuri mitään.
Seuraavana aamuna en tiennyt, mitä tekisin seuraavaksi.
Meillä oli tarkka aikataulu, jotta Scott saisi kaikki lääkkeensä.
Kysyin mieheltäni, mitä tekisimme.
Hän sanoi, että meidän piti kysyä Scottilta, mitä mieltä hän oli.
Scott sanoi, ettei tarvinnut lääkkeitä, vaan halusi syödä.
Kun hän söi ison aterian, ajattelin, että tämä on testi.
Aiemmin hän oli tullut todella kipeäksi syötyään vain vähän.
Tämä todistaisi, että hän oli parantunut.
Odotimme, mutta häneen ei sattunut eikä hän oksentanut.
Kiitos Herralle!
Toivoin, ettei se ollut liian hyvää ollakseen totta.
Niin ei pidä ajatella, koska asia on niin kuin se on, se tapahtui.
Minulta vain kesti vähän aikaa ymmärtää se.
Kun menimme kirkkoon, pastori tiesi, että jokin oli muuttunut.
Vicky oli pyörällä päästään, niin kuin kaikki muutkin.
Toinen puoli minusta sanoi: "Rukoilimme, ja Jumala toimi.
Eikö se ole juuri sitä, mitä meidän tulee odottaa?"
Tavallaan en ollut yllättynyt, mutta toisaalta ihmettelin sitä, -
mitä Jumala oli tehnyt.
Muistan kivun ja stressin, joista kärsin.
Nyt voin hienosti.
Voin tehdä kaikenlaista kavereiden kanssa, kuten miekkailla.
Elämä on nyt todella hyvää. Hän on tavallinen poika, -
joka voi syödä, mitä haluaa milloin haluaa.
En ole enää ruokapoliisi.
Tuntuu todella hienolta. Taakka, jota kannoin, on poissa.
Se tapahtui Jeesuksen nimen kautta.
2.7.2009 Scott ja Vicky tulivat Colorado Springsiin -
osallistuakseen kesän 2009 AWMI-raamattukonferenssiin.
He osallistuivat konferenssin tapahtumiin, -
mutta lisäksi he saivat tavata pienen tytön, -
jonka todistus paranemisesta muutti Scottin elämän.
Hannahin todistus auttoi minua parantumaan.
Odotan kovasti hänen tapaamistaan. Minulla on hänelle lahjakin.
Uskon, että hän pitää pupuista, joten tämä on varmasti hyvä.
Odotan, että saan kertoa hänelle, -
miten tärkeä hänen parantumisensa oli minulle.
Hän on ihan tavallinen poika.
2.7.2009 Scott ja Vicky Forsyth Hannah Terradez perheineen
Uskon, että todistus siunasi sinua. Se siunaa minua.
Palvelutyömme alkuvaiheessa saarnasin parantumisesta, -
mutta minun oli pakko itse laskea käteni ihmisten päälle ja rukoilla.
Kaikki tapahtui minun kauttani, mikä rajoitti työtä.
Mutta nyt meillä on kirjoja, cd- ja dvd-levyjä ja videoita.
Ihmiset ovat auttaneet minua kokoamaan ne.
Totuudet on pakattu niihin.
Jokainen cd-levy on kuin pieni lähetyssaarnaaja, -
joka voi koskettaa monia. Hannahin todistus -
tekemällämme videolla kosketti Scottia, ja hän parani.
Minä en rukoillut hänen puolestaan.
Rukoilin Hannahin puolesta ja olin osa hänen parantumistaan, -
mutta dvd:n kautta Scott pääsi käsiksi näihin totuuksiin -
ja uskoi Jumalaa. Tämä on minusta todella hienoa.
Minua on vain yksi, enkä voi olla kaikkialla.
En voi rukoilla jokaisen puolesta. Minulla on rajani.
Mutta se, mikä vapautti Scottin, oli totuus (vrt. Joh. 8:32).
Jumalan Sana on totuus.
Nämä totuudet leviävät kirjojen, dvd-levyjen -
ja näiden pienten parantumisesta kertovien esitteiden kautta, -
sekä Healing Journeys -videoiden kautta. Painotan tätä, -
koska kuten psalmin 107 jakeessa 20 sanotaan, -
"Hän lähetti sanansa ja paransi heidät -
ja pelasti heidät haudasta."
Jumalan Sana vapauttaa. Snl. 4:22 sanoo, -
että se on elämä sille, joka sen löytää.
Jumalan Sana on se, joka tuo muutoksen.
Sana voi tulla puheen tai kätten päälle panemisen kautta.
Ne eivät todellakaan ole turhia, mutta liian usein käy niin, -
että panemme toivomme johonkin tiettyyn ihmiseen.
Sana on se, joka vapauttaa sinut. Sanaa, jota kuulet ohjelmissani -
siitä, että Jumala haluaa parantaa, on käytetty -
parantamaan satoja ja tuhansia ihmisiä.
Sokeat silmät ja kuurot korvat ovat avautuneet, kuolleet heränneet, -
kaikenlaisia ihmeitä on tapahtunut.
Vakuutan, että se, mikä on toiminut muille, toimii sinullekin.
Raamattu sanoo, että Jumalan Sana on katoamaton siemen (1.Piet. 1:23)
Jos istutamme siemeniä maahan, osa ei kasva, ne ovat huonoja.
Jumalan Sanassa ei ole sellaisia. Kerromme totuutta siitä, -
että Jumala haluaa parantaa, kuten Scottin todistuksen.
Hän kuuli, uskoi ja parani. "Usko tulee siis kuulemisesta, -
mutta kuuleminen Kristuksen sanan kautta."
Sama Sana toimii sinun kohdallasi, jos panet sen sydämeesi.
Sinun on suojeltava sitä kaikkia paholaisen valheita vastaan, -
ja kaikkea sitä vastaan, mitä hän tekee tehdäkseen Sanan tyhjäksi.
Todistan, että Jumala haluaa parantaa sinut.
Tämä on ainoa tietämäni tapa selittää televisiossa, -
ettei kyse ole vain Sanasta, vaan myös teoista.
Jumala voima virtaa, nämä asiat ovat totta ja toimivat.
Joutuisit soittamaan minulle sekä Scottin ja Hannahin perheille, -
jos haluaisit todistaa, että olemme valehdelleet tästä, -
tai joudut toteamaan, että Jumala on sama eilen, tänään -
ja iankaikkisesti (Hepr. 13:8), ja Hän haluaa parantaa sinut.
Se on totuus. Kohta kuulet lisätietoja meistä.
Kannattaa hankkia tämä aineisto.
Olemme koonneet ne yhteen paremman terveyden paketiksi.
Se on parempi kuin USA:n terveydenhoitouudistus.
Se vapauttaa Jumalan voiman elämääsi. Tilaa se jo tänään.
Andrew'n opetus "Jumala haluaa parantaa sinut" on saatavilla -
uutena kirjana. Sen tilauskoodi on T-330. Soita tai tilaa netistä.
Opetus on saatavilla myös harjoituskirjana, koodi T-430.
Koko opetus on saatavissa myös cd- tai dvd-levyillä -
siinä muodossa kuin se on lähetetty televisiossa.
Cd-sarjan tilauskoodi on T-1036C ja dvd-sarjan T-1036D.
Voit myös tilata kirjan, harjoituskirjan ja levyt pakettina.
Pakettiin kuuluu opetus cd- tai dvd-muodossa, -
uusi kirja ja harjoituskirja -
sekä "Healing Journey" osat 1 ja 2 ja "Healing Scriptures" -levy.
Paketin listahinta on 68 puntaa, mutta tarjoamme sen 50 punnalla.
Paketin tilauskoodi on T-4505.
Muista valita joko cd- tai dvd-levyt.
Sarjan kolmas osa, joka käsittelee sitä, miksi kaikki eivät parane, -
on saatavissa kolmella punnalla, mutta jos sinulla ei ole varaa, -
Andrew kumppaneineen tarjoaa sen ilmaiseksi.
Puhelinlinjamme on tänään kiinni lomapäivän vuoksi, -
mutta nettisivumme ovat käytettävissä joka päivä -
viikon jokaisena päivänä osoitteessa www.awme.net
Jos haluat kirjoittaa meille, käytä ruudulla näkyvää osoitetta.
Toivottavasti kuulemme sinusta jo tänään.
Tietoa Andrew'n tulevista tapahtumista.
Tule tapaamaan Andrew'ta ja anna Jumalan sanan muuttaa elämäsi.
Andrew on perheleirillä Englannissa 28.―31.5.2010.
Vuosittainen perheiden kesäkonferenssimme -
on Colorado Springsissä 28.6.―2.7.2010.
Haluan kutsua teidät mukaan perheleirillemme 28.―31.5.
Leiri kestää perjantaista maanantaihin.
Pidämme perheleirin Stoneleigh Parkissa.
Olen innoissani tästä. Odotamme leirille paljon väkeä.
Leiri kestää neljä päivää. Wendell Parr palvelee siellä kanssani.
Dave Hinton, aito cowboy palvelee musiikissa.
Leiristä tulee hieno. Voit majoittua motellissa, -
asuntovaunussa tai teltassa.
Leirin nettisivujen osoite näkyy ruudulla.
Sieltä saat lisää tietoa leiristä. Voit myös soittaa toimistoomme.
Muista nämä päivät, ne ovat vapaapäiviä Englannissa.
28.―31.5. Stoneleigh Parkissa.
ANDREW WOMMACK -UUTISIA
Charis-raamattukoulussa Colorado Springsissä on rikas maaperä.
Vuonna 2007 valmistuneet Forgostonit ovat perustaneet -
uuden raamattukoulun Intian Chennaihin.
350 pastorin elämä on muuttunut Andrew'n evankeliointikurssilla.
Lisäksi he ovat myöntäneet 162 pienlainaa, -
joiden avulla syrjäytyneet voivat nousta köyhyydestä.
Nettisivuillamme on lisää tietoa tästä.
Investoi Charis- raamattukouluun tänään.
Muuta elämäsi. Muuta maailma.
Suomennos: Anni Lähteenmäki